# Latinska Amerika

Položaj Latinske Amerike
**Latinska Amerika** (španski: *América Latina*) kao prostorni pojam, obuhvata dio Sjeverne (prostor južno od rijeke Rio Grande), Srednju i Južnu Ameriku. U geografskom smislu taj prostorni pojam odnosi se na dio sjevernog umjerenog pojasa, cijeli tropski pojas i južni umjereni pojas američkog kontinenta. Površina Latinske Amerika iznosi 19.197.000 kvadratnih kilometara, a broj stanovnika prelazi 580 miliona.

Kao kulturno-civilizacijski pojam, Latinska Amerika određena je prastarim naslijeđem starosijedilaca Indijanaca i historijskim tekovinama doseljenika sa Iberijskog poluostrva, odgojenih na staroj latinskoj civilizacijskoj osnovi prema kojoj je tim narodima dato ime latinski narodi.

Ova regija je bogata prirodnim resursima ali zbog nedovoljnog kapitala kao i zbog historijskih faktora spada u najnerazvijenije dijelove svijeta. Od prirodnih resursa koje posjeduje izdvajaju se željezo, ugalj i nafta. Industrija zemalja Latinske Amerike je slabo razvijena (prisutna je prehrambena, hemijska i tekstilna). Na hacijendama i latifundijama je zastupljena poljoprivreda. Trgovina se odvija najviše sa SAD-om, a potom sa Evropom.

## Geografija

Kao granica između Latinske Amerike i Angloamerike se uzima rijeka Rio Grande. Međutim, postoji više kriterija za određivanje granica između Sjeverne, Srednje i Južne Amerike. Po prirodno-geografskom kriteriju granica između Sjeverne i Južne Amerike je rječica Atrato na sjeveru Kolumbije jer ona dijeli prevlaku (kopneni most) od Anda. Kasnije se uzeo u obzir društveno-ekonomski kriterij po kojem se granica smješta na Darijenski zaliv(granicaPaname i Kolumbije), zatim i na Panamski zaliv, te na Tehuantepečku zavalu u srednjem Meksiku (širine 210 km i visine 207 m).

### Reljef

Latinska Amerika se saastoji od šest glavnih geomorfoloških cjelina koje se razlikuju kako prema reljefu, tako i prema drugim prirodnim geografskim oblilježjima:

1. Meksičko područje
2. Kopneni most Srednje Amerike
3. Antilska ostrva
4. Brazilsko-gvajansko visočje
5. Nizije Južne Amerike
6. Andi

### Klima

Klima Latinske Amerike je vrlo složena i odlikuje se izrazito velikom regionalnom ranolikošću. Na to su utjecali mnogo faktori. Jedan od najizraženijih faktora je planetarni položaj. Budući da je najveći dio Latinske Amerike smješten između 30 stepenisjeverne geografske širine i 55 stepeni južne geografske širine to se na njenom prostoru smjenjuju klimatske zone od sjeverne suptorposke i tropskih do južne subpolarne. Pri tome je vrlo značajno istači da je najveći dio prostora Latinske Amerike u tropskoj zoni.

## Politička podjela

Latinska Amerika se sastoji od 20 nezavisnih država i 4 protektorata.

| Zastava | Džava | Površina | Stanovništvo | Glavni grad |
| --- | --- | --- | --- | --- |
| Nezavisne države |
|  | Argentina | 2.780.400 | 41.660.417 | Buenos Aires |
|  | Bolivija | 1.098.581 | 10.461.053 | La Paz |
|  | Brazil | 8.515.767 | 201.032.714 | Brasília |
|  | Čile | 756.096 | 17.556.815 | Santiago de Chile |
|  | Kolumbija | 1.141.748 | 47.387.109 | Bogotá |
|  | Kostarika | 51.100 | 4.667.096 | San José |
|  | Kuba | 109.884 | 11.061.886 | Havana |
|  | Dominikanska Republika | 48.442 | 10.219.630 | Santo Domingo |
|  | Ekvador | 283.560 | 15.439.429 | Quito |
|  | El Salvador | 21.040 | 6.108.590 | San Salvador |
|  | Gvatemala | 108.889 | 15.438.384 | Guatemala City |
|  | Haiti | 27.750 | 9.996.731 | Port-au-Prince |
|  | Honduras | 112.492 | 8.555.072 | Tegucigalpa |
|  | Meksiko | 1.972.550 | 118.395.054 | Ciudad de México |
|  | Nikaragva | 130.375 | 5.788.531 | Managua |
|  | Panama | 75.517 | 3.661.868 | Panama City |
|  | Paragvaj | 406.752 | 6.800.284 | Asunción |
|  | Peru | 1.285.216 | 30.475.144 | Lima |
|  | Urugvaj | 176.215 | 3.324.460 | Montevideo |
|  | Venecuela | 916.445 | 31.648.930 | Caracas |
| Protektorati |
|  | Francuska Gvajana | 83,534 | 250,109 | Cayenne |
|  | Guadeloupe | 1,628 | 405,739 | Basse-Terre |
|  | Martinique | 1,128 | 386,486 | Fort-de-France |
|  | Portoriko | 9,104 | 3,615,086 | San Juan |

## Reference